google/wiki40b huggingface dataset:
Einar Hermanrud

Oppvekst og utdanning

Hermanrud vokste opp i stua Hammerseng i Totenvika, som sønn av Ole Hermansen Hermanrud (1854–1928) og Helene Sandodden (1862–1962). Faren arbeidde som snekker. Etter endt folkeskole på Fredsvoll gikk Hermanrud på fylkesskolen på Toten (1907). Og med kausjonisthjelp fra sin gamle folkeskolelærer og to gardbrukere begynte han på lærerskolen på Hamar. Der studerte Hermanrud fra 1911 til 1914.

Lærer og aktiv samfunnsborger

Som ferdig utdanna lærer ble Hermanrud i 1915 ansatt ved Nordli skole. Ved denne skolen ble han til 1925. I tida i Nordlia levde Hermanrud et aktivt liv, med sterkt engasjement innafor organisasjonssektoren, idretten og politikken. Einar Hermanrud hadde tillitsverv i avholdslosjen Nordliens Haap, samtidig som han var aktiv fotballspiller for Kapp IF og så smått begynte sin politiske karriere. Hermanrud ble med i den sosialistiske Nordliens arbeiderforening, som ble stifta rundt 1916. Neste stopp var herredsstyret, der han ble innvalgt første gang i 1919, bare 26 år gammal. Dette ble starten på ei svært lang politisk karriere; han var medlem av samtlige herredsstyrer fram til 1967 (med unntak av krigsåra). Totalt satt han ca. 45 år i herredsstyret, noe som er rekord i Østre Toten.
Lærerkarrieren ble derimot kortere; etter ti år i Nordlia ble han i 1925 overført til Kihle skole. Der ble han i bare to år før han ble tilkjent "invalidepensjon". Hermanrud kjøpte da småbruket Orderholt i Soplimroa, mellom Nordlia og Kapp.
NM i hopp uten tilløp 1922

NM i hopp uten tilløp 1922 var en del av NM i friidrett 1922.
Mesterskapet ble arrangert i Turnhallen i Haugesund 26. mars. Arrangør var Haugesund IL.
Det vilde Kor

Det vilde Kor er Knut Hamsuns eneste diktsamling. Den ble utgitt 4. mai 1904.
Samlingen inneholder både eksistensialistiske, erotiske og politiske dikt. Det mest bemerkelsesverdige av de sistnevnte er kanskje «Himmelbrev til Byron», adressert til den avdøde engelske poeten Lord Byron, et av Hamsuns forbilder. Diktet begynner slik:
Nu, Ridder, er Tiden at komme tilbage!  
Vort Liv smittes ned af Arbejderkrapyl,    
af Fredspratets Plage,        
af Kvindesagshyl.    
Vor Jord blev den lumreste Ulddyds Asyl. 
Diktet «Bjørnson» ble skrevet som en hyldest av Bjørnstjerne Bjørnson til dennes 70-årsdag i 1902. Diktet var opprinnelig inntatt i et festskrift til Bjørnson ved samme anledning, da under tittelen «Hilsen».
Det vilde Kor ble i 1982 satt til musikk av Ketil Bjørnstad og Ole Paus på 
albumet "Bjørnstad/Paus/Hamsun", og i 2007 ble det satt til musikk av det norske folk metal-bandet Lumsk, på albumet Det Vilde Kor.
T.J. Wallworth

T.J. Wallworth fra Bolton i Lancashire i England var fungerende klubbsekretær for den engelske fotballklubben Manchester United fra 9. september 1912 til 20. oktober 1912. Betegnelsen manager ble ikke tatt i bruk i Manchester United før i 1914 da John Robson ble ansatt som manager. Wallworth ble fungerende klubbsekretær etter at Ernest Mangnall brått forlot klubben i august 1912 for å ta over som klubbsekretær for byrivalen Manchester City. Wallworth hadde funksjonen inntil John Bentley ble ansatt som fulltids klubbsekretær i oktober 1912.
Culebrabukta

Culebrabukta (spansk: Bahía Culebra) er ei bukt i Stillehavet på vestkysten av provinsen Guanacaste nordvest i Costa Rica. I nordvest avgrenses bukta av Papagayohalvøya, som er et eksklusivt hotellområde. Innerst i bukta ligger Marina Papagayo, og langs den sørøstlige kysten ligger blant annet Panamábukta med Playa Panamá.
Troglops cephalotes

Utseende

Kroppen er 3 millimeter lang. Den er en blåsvart bille, bare kantene av brystskjoldet og rotleddene i antennene, samt fram- og mellombeina er noe rødgule. Hodet, som er hovedsakelig svart hos begge kjønn, har noe utstående fasettøynene, og er omtrent like bredt som brystet. Antennene er festet noe foran fasettøynene, de har elleve ledd. Oversiden med en kort, utydelig og ganske spredt finere liggende behåring (krever forstørrelse). Brystskjoldet er smalere i bakkanten enn på midten og bredere enn det er langt. Avsmalningen bakover går i en rett linje, ikke som en buktet linje. Dekkvingene slutter ved sidekanten og mangler en innoverbøyd fortsettelse litt inn under bakkroppen. Beina er ganske slanke, alle føtter har fem ledd, bortsett fra hos hannene, som har fire ledd.

Levevis

Troglops cephalotes lever på trær, særlig på blomster av lind. Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Vegard Wollan

Vegard Wollan (født 1967-) er en norsk gründer og investor som sammen med Alf-Egil Bogen designet AVR-mikrokontrolleren og startet opp Atmel Norway.
Vegard Wollan er født i Trondheim og studerte elektronikk ved NTH. I arbeidet med sin diplomoppgave skisserte han en mikroprosessor basert på en RISC-arkitektur. Sammen med Alf-Egil Bogen, som var student på samme kull (1990/91) , la de grunnlaget for det som skulle bli AVR-mikrokontrolleren.
Etter studiene fikk Wollan jobb hos Nordic VLSI. Wollan og Bogen fortsatte utviklingen av sin egen arkitektur hos Nordic VLSI, og i 1996 solgte Nordic VLSI rettighetene til arkitekturen til Atmel og gav te to trønderne muligheten til å satse på egenhånd. De to bygget opp Atmel Norway som vokste år etter år med stadig nye og forbedrede mikrokontrollere. AVR ble en stor suksess da smarttelefonene ble vanlige, og Wollan ble i 2010 registrert med inntekt på over 55 millioner. Frem til juni 2015 ble det produsert og solgt mer enn 7,3 milliarder AVR-chiper.
I 2016, etter å ha mistet sønnen Håkon, samt at Atmel ble solgt til Microchip Technology, valgte Wollan å forlate Atmel og startet Mywo sammen med Gaute Myklebust , som var den første som ble ansatt i Atmel Norway utenom de to gründerne.
Wollan er per 2018 daglig leder i Mywo AS og er styreleder i flere boligselskaper.

Personlig

Wollan og Bogen ble sammen kåret til årets trønder i 2012.
Wollans foreldre er Ingulf Wollan fra Trondheim og Kari Bugten fra Hitra. Wollan har kone og tre barn.
A Night in Casablanca

Trivia

Den berømte setningen «Play it again, Sam», ofte tillagt til karakteren Rick i Casablanca, ble faktisk opprinnelig sagt i denne filmen.
Komazawa stadion

Liv etter OL

Etter OL er stadionet blitt lite brukt, og er bare i bruk til enkelte amatør og kvinnekamper. Det har også blitt arrangert kamper i Emperors Cup på stadionet, inkludert to finaler.
VM i bandy for kvinner 2010

Bandy-VM 2010 for kvinner ble arrangert i Drammen i Norge mellom 24. og 28. februar. Det var det femte verdensmesterskapet i bandy for kvinner. Sverige ble verdensmestre for femte gang etter seier 3-2 mot Russland i finalen.
Volker Schmidt-Gertenbach

Karriere

Volker Schmidt-Gertenbachs vokste opp i en musikalsk familie med en far som var kantor. Da han var seks år gammel begynte han å ta fiolin- og pianotimer. Etter skolegangen studere han både musikk og matematikk i Göttingen, og var også med på å starte et studentorkester som han selv dirigerte. Deretter fulgte dirigenttimer med Rudolf Kempe og Wolfgang Sawallisch. Han begynte karrieren i 1965 som repetitør ved statsteateret i Kassel.
Schmidt-Gertenbach var i 21 år tilknyttet symfoniorkesteret i Göttingen (Göttinger Symphonie Orchester), fra 1968 til 1974 som assisterende sjefdirigent og fra 1974 til 1989 som sjefdirigent og musikkdirektør. 
Mellom 1981 og 1984 var Schmidt-Gertenbachs tilknyttet Stavanger Symfoniorkester i en nyopprettet stilling som «Andre kapellmester». Stillingen var ment å avlaste symfoniorkesterets daværende sjefdirigent Bjørn Woll, som på dette tidspunktet hadde ansvaret for både Stavanger Symfoniorkester og Radioorkesteret. Schmidt-Gertenbach var en populær dirigent i Stavanger, og både orkesteret og Schmidt-Gertenbach ønsket et lengre samarbeid. Men da treårskontrakten utgikk etter 1983-84-sesongen klarte ikke orkesterets styre og Schmidt-Gertenbach å bli enige om vilkårene i en fornyet kontrakt. Av høydepunktene i Schmidt-Gertenbachs periode med Stavanger Symfoniorkester hører Dvořáks fiolinkonsert i a-moll med den da 17 år gamle fiolinisten Frank Peter Zimmermann (1982), Mahlers Symfoni nr. 1 (1982), som var første gang et verk av Mahler ble oppført i Stavanger,Beethovens Symfoni nr. 9, Orffs Carmina Burana (1983) og Mahlers Symfoni nr. 2 (1984). 
Schmidt-Gertenbach har samarbeidet med kjente artister som Wilhelm Kempff, Claudio Arrau, Alfred Brendel, Martha Argerich, Géza Anda, Mstislav Leopoldovich Rostropovich, Heinrich Schiff og Frank Peter Zimmermann. Han har turnert i Tyskland, Italia, USA, Spania og Japan med orkestre som Sinfonia Varsovia, AUKSO kammerorkester og Cappella Istropolitana, og han opptrådt på musikkfestivaler og vært gjestedirigent i en rekke land i Europa, Amerika og Asia.
I 1998, 2001 og 2002 var Volker Schmidt-gertenbach dirigent for det tysk-polske korakademiet I terra Pax.
District of Hawaii

District of Hawaii er et av USAs 94 føderale distrikter og dekker delstaten Hawaii og territoriene Midwayøyene, Wake Island, Johnston Atoll, Kingman Reef, Palmyra Atoll, Baker Island, Howland Island og Jarvis Island. Distriktets administrasjonssenter er Honolulu.
Distriktet tilhører den niende domskrets, og anker over distriktetsdomstolens avgjørelser går til U.S. Court of Appeals for the Ninth Circuit.
District of Hawaii ble opprettet 18. mars 1959 og ble aktivert 21. august samme år samtidig med at Hawaii fikk status som delstat.
De amerikanske politimyndighetene i Antarktis er underlagt District of Hawaii.
Farlig beundring

Handling

Den kjente skuespillerinnen Sally Ross får nesten daglig brev fra en forstyrret beundrer. Når han oppdager at brevene stopper hos hennes sekretær går hans sykelige beundring over til et dødelig hat. Snart begynne personer rundt henne å bli myrdet.

Om filmen

Filmen vakte en del oppmerksomhet på grunn av at den ble lansert kort tid etter at John Lennon ble skutt. Til tross for dette, og flere stjerner i rollene, ble den ingen publikumssuksess. Den innbrakte tre millioner dollar på amerikansk kino mens produksjonskostnadene var på ni millioner.
Den har fått 38 % på Rotten Tomatoes.
Filmen ble innspilt i New York våren og sommeren 1980.
Pineapple Express

Handling

Dale Denton (Seth Rogen) og hans doplanger Saul Silver (James Franco) har lite til felles, bortsett fra sin avhengighet til det kraftfulle dopet Pineapple Express. Men når Dale blir eneste vitne til et mord utført av to korrupte politioffiserer og drar med seg Saul på lasset, må de flykte. Først tror duoen at de er rammet av en sterk paranoia fra dopet, men de oppdager snart at trusselen fra politimennene er veldig virkelig, og at de har intensjoner om å drepe dem begge.
Den 22. Critics' Choice Movie Award-utdelingen

Den 22. Critics' Choice Movie Award-utdelingen er en filmprisutdeling som ble avholdt 11. desember 2016 på Santa Monica Airport i California for å hedre de beste filmene fra 2016. Filmprisene ble utdelt på samme utdeling som TV-prisene. Prisutdelingen ble sendt på A&E med T.J. Miller som programleder.
For første gang fant utdelingen sted i desember, og ikke i januar som den har gjort tidligere.
Musikalfilmen La La Land vant beste film og sju andre priser, blant annet beste regi og beste originalmanus. Jackie og Manchester by the Sea vant tre priser hver (blant annet hovedrollekategoriene; Casey Affleck for Manchester by the Sea og Natalie Portman for Jackie).
Nittedal Boligbyggelag

Nittedal Boligbyggelag (eller Andelslaget Nittedal Boligbyggelag) ble startet 27. april 1947. I 2009 fusjonerte Nittedal Boligbyggelag med Boligbyggelaget Usbl i Oslo.
Boligbyggelaget hadde vel 3 600 medlemmer og forvaltet 1 700 boliger i 30 borettslag, sameier og andre selskap (2006).
NM i svømming langbane 1988

NM i svømming langbane 1988 ble arrangert på Hamar 4.-7. august 1988.
Robertprisen for årets kvinnelige hovedrolle

Robertprisen for årets kvinnelige hovedrolle er en filmpris som deles ut av Danmarks Film Akademi ved den årlige Robertfest.
RS-26

RS-26 Rubezh er et interkontinentalt missil som skal utskytes fra kjøretøy, og er den siste modifiseringen av SS-29 Yars i år 2016. Missilet er utstyrt med fire (4) stridshoder MIRV som har bedre forsvar mot eventuelle moderne mottiltak (Anti-missile defense (AMD)), og har hver en sprengkraft på 150-300 kilotonn. RS-26 er lettere enn SS-29 med sine 80 tonn og har en løfterakett med fast brensel i tre trinn. Praktisk rekkevidde er 2000-6000 km, med maksimum 11000 km.
Ripa (Roma)

Ripa (latin: «elvebredd») er en bydel (rione) i Roma. Bydelen omfatter Aventinhøyden og området ned mot Tiberen. Tiberøya tilhører også Ripa.
Bideford

Toponymi

I gamle opptegnelser er Bideford nedtegnet som henholdsvis Bedeford, Byddyfrod, Bedyford, Bydeford, Bytheford og Biddeford. Etymologien av navnet betyr «ved vadestedet» (som i Oxford = okse + kryssningspunkt/vadested), og nedtegnelser viser at før det var en bro der var det et vadested hvor elven er estuar, og ved lavvann er det mulig, om enn ikke rådelig, å krysse elven ved å vade til fots.
Hyllebærsuppe

Hyllebærsuppe er en tradisjonell dansk rett, som er lavet av saften fra hyllebær. Hyllebærsuppen spises varm og serveres med enten epler, melboller eller knuste kavringer. Suppen er en typisk vinterrett, som spises om høsten og vinteren, når bærene er modne. Hyllebærene og dermed også hyllebærsuppen inneholder store mengder av A- og C-vitaminer.
Suppen kan jevnes med potetmel eller maisstivelse til en passende konsistens. Retten finnes i mange varianter.
Thlaspidosoma

Utseende

Middelsstore, bredt ovale, blanke, gulaktige skjoldbiller, midtpartiet mer eller mindre mørkt. Sett fra siden er de kjegleformede, ovenfra nesten sirkelrunde. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen rund. Pronotum er rundet, dekkvingenes "skuldre" spisst framskytende. Oversiden er knapt synlig punktert.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse

Slekten er vidt utbredt fra Assam i vest til Sulawesi i øst.
What Kind of Fool (Heard All That Before)

Informasjon

Sangen ble produsert av Mike Stock og Pete Waterman, og fikk en positiv mottakelse fra kritikerne. Sangen ble utgitt som første singel fra albumet sommeren 1992, og ble Minogues nittende Topp 20-hit i Storbritannia og femtende i Australia. Den ble, på grunn av låtskriverne, sammenlignet med hennes tidligere singler som «I Should Be So Lucky» og «Better the Devil You Know».
Paulogramma pyracmon

Utseende

En middelsstor sommerfugl med rundede vinger. Oversiden av forvingene er svart med et rosa bånd, bakvingene kan være mørkbrune med rosa eller blå flekker (hanner), eller ensfarget mørkbrune (det siste hos hunner). Undersiden er blekgul med svarte og blå tegninger som midt på bakvingen danner "80".

Levevis

Arten lever i tropisk regnskog mellom 200 og 800 meter over havet. I likhet med mange andre sommerfugler i dette miljøet kommer den gjerne ned til elvebredder og andre steder der den kan suge i seg mineralholdig vann, den titrekkes også til svette og urin. Larvenes næringsplante er ukjent men er sannsynligvis en plante i vortemelkfamilien (Euphorbiaceae) eller såpebærfamilien (Sapindaceae).

Utbredelse

Arten er vidt utbredt i den nordlige delen av Sør-Amerika.
Ferjesambandet Hansnes–Stakkvik

Ferjesambandet Hansnes–Stakkvik krysser Langsundet i Karlsøy kommune som del av 301TromsFylkesvei 301 i Troms, mellom ferjekaiene Hansnes på Ringvassøya og Stakkvik på Reinøya. Sambandet drives av Torghatten Nord.
Ferjestrekningen har en lengde på 2,1 km og en overfartstid på 20 minutter, om hverdagen blir det betjent av MF «Salangen» 14 ganger daglig. 2014 var årsdøgntrafikken 102 kjøretøyer.
Det er planlagt å erstatte ferjesambandet med en tunnel som del av prosjektet Langsundforbindelsen.
Oberthuroplia

Utbredelse

Slekten er endemisk for Madagaskar.
Middelalderdiplom

Middelalderdiplom er diplomer utstedt i middelalderen. De utgjør en sentral kilde for historieforskningen, ettersom de kan gi opplysninger om blant annet politiske hendelser, rettsforholdene, statsforfatningen og økonomiske forhold. Spesialvitenskapen som beskjeftiger seg med disse diplomene kalles diplomatikk.
Norske middelaldrebrev er samlet i Diplomatarium Norvegicum.
Bukh

Bukh var opprinnelig navnet på en motorfabrikk i Hørve (mellom Holbæk og Kalundborg) i Danmark. Den ble startet i 1904 av Jens Bukh og Johannes Gry. Fabrikken produserte blant annet dieselmotorer til landbruk og industri. I 1915 flyttet fabrikken til Kalundborg under navnet Kalundborg Motorfabrik og utviklet motorer til skipsbruk. Den nye fabrikken hadde Kalundborg Skibsværft som nabo, og det ga fabrikken adgang til det maritime markedet. Skipsverftet brukte Bukh-motorene til lasting og lossing, og hjelpemaskineri i skipene. Da skipsverftet gikk konkurs i 1921, kom fabrikken i økonomiske vanskeligheter, og i 1924 ble den overtatt av A.P. Møller.
På 1950-tallet begynte fabrikken å produsere traktorer. I starten DZ30 og DZ45, senere en serie på 2- og 3-sylindrede traktorer (302, 403, 452 og 554), og i midten av 1960-årene forsøkte man å puste nytt liv i traktoreventyret med serien Juno, Jupiter og Hercules (henholdsvis 52, 70 og 93 hestekrefter). Det ble ikke noen stor suksess, og i 1968 ble traktorproduksjonen innstilt.
En av årsakene til at man begynte en dansk traktorproduksjon skal visstnok finnes i etterkrigstidens varemangel. Importen av kaffe fra blant annet Brasil kunne selvfølgelig betales med penger, men ved å levere et produkt som det var etterspørsel etter i eksportlandene, kunne man samtidig skape arbeidsplasser i Danmark.
Bukh-motorene (og reservedeler) blir fremdeles produsert, nå i Aabenraa.
Cornelius Gunter

Karriere

Gunter var opprinnelig medlem av The Platters, som han imidlertid forlot før gruppas storhetstid. Gunter var også med i The Flairs, før han i 1958 – sammen med Will «Dub» Jones – gikk inn i The Coasters som erstatning for Bobby Nunn og Leon Hughes. 
På begynnelsen av 1960-tallet forlot han gruppa, og han turnerte ei tid med Dinah Washington.  Han danna så sin egen variant av Coasters, tidvis omtalt som The Fabulous Coasters, og det var med denne gruppa han skulle opptre da han 26. februar 1990 blei skutt og drept av en ukjent gjerningsmann.  
Gruppa hans har fortsatt å turnere som The Original Cornell Gunter's Coasters Inc.
I 1987 ble Gunter – som medlem av The Coasters – innvotert i Rock and Roll Hall of Fame.
Vokalist

Stemmeleie

Vokalister eller sangere klassifiseres gjerne etter sitt stemmeleie.
Hermannsfeste

Hermannsfeste, også kalt Hermannsburg, Herman borg, Narva borg og Narva festning) (estisk: Hermanni linnus) er en borg i Narva i det østlige Estland.

Dansketiden

Det ble grunnlagt i 1256 av danskene som på denne tiden hadde erobret det nordlige Estland, og de bygget først en grensebefestning av tre der hvor den gamle veien krysset Narvaelven. Under beskyttelse av dette støttepunktet vokste byen Narva fram. Borgen er første gang nevnt i kilder fra 1277. Narva er nevnt i den danske boken, Kong Valdemars jordebok, i 1241. Narva fikk i 1345 Lübeck byrettigheter fra danskekongen Valdemar Atterdag. 
En rekke konflikter med russerne førte til at danskene påbegynte bygging av en fortifikasjon av stein på begynnelsen av 1300-tallet. Dette var en 40 meter langt kastell-lignende bygning med tårn, en forløper det til det senere Hermannstårnet, i det nordvestlige hjørnet. Det ble også etablert en liten borggård på den nordlige siden, mens det på midten av samme århundre ble bygget en større borggård på vestsiden, hvor byens befolkning kunne søke beskyttelse i krig, da selve byen under det danske styret ikke var beskyttet av en bymur.

Under Sverdbroderordenen

Sverdbroderordenen innen Den tyske orden kjøpte borgen sammen med andre store deler av det nordlige Estland 29. august 1346 og for det meste av borgens historie var borgen i denne ridderordenens eie. Dette var det østligste av Den tyske ordens borger. Sverdbroderordenen bygget om anlegget slik at det skulle bedre møte deres behov, herunder ferdigstillelsen av Hermannstårnet.
Sverdbroderordenens utvidelser kom også på bakgrunn av at Ivan III av Russland etablerte i 1492 Ivangorod festning på andre siden av Narvaelven.

Senere

Borgen var i årene 1558 til 1704 under svensk kontroll, og ble deretter erobret av russiske styrker under tsar Peter den store under den store nordiske krig.

Nyere tid

Under andre verdenskrig ble borgen sammen med hele Narva ganske ødelagt. Dagens restaurerte borg huser Narva museum .
Opsiphanes

Utseende

Middelsstore til ganske store, bredvingete, brune sommerfugler. Vingenes overside er gjerne svartbrun, men kan også være lysere, gjerne med et gulbrunt skråbånd i forvingen eller gulbrunt rotfelt. Vingen har en markert, avrundet rettvinklet spiss. Undersiden er gulbrun, med fine tverrstreker (vatring) og gjerne også flere øyeflekker.

Levevis

Uglesommerfuglene unngår solskinn, dels ved å holde seg inne i den tette skogen og dels ved å fly på ettermiddags- og kveldstid da det gjerne er overskyet og skumt. Larvene lever på forskjellige planter, blant andre bananer og forskjellige slags palmer. De voksne sommerfuglene blir tiltrukket til gjærende frukt.